Ta' PAWLU MIFSUD Fl-okkażjoni tal-kxif u t-tberik tal-lapida, il-Ħadd, 17 t'Ottubru 1965, mad-dar fejn Dun Karm twieled, Ħaż-Żebbuġ. Jekk il-poeti kollha ta' dil-Gżira Iħarsu lejk b'imħabba u b'missier tagħhom Dejjem qisuk, u f'moħħhom it-tifkira Ħanina tiegħek għadha qed tgħix magħhom, Inħoss li jien, iben il-Poeżija, . Għandi l-jedd nifraħ bik w ismek insejjaħ Daqshom ilkoll u iktar, :a tarbija Bħalek twelidt u għext f'dar-raħal sbejjaħ. Bħalek Żebbuġi u bħalek inħoss f'qalbi Ix-xenqa saf'a għall-għanjiet ħelwin Li jhennu l-qlub imtaqqla tal-bnedmin; Lilek insellem, fik niftakar f'talbi, Għaliex kull meta ninseġ l-għana tiegħi Inħoss li Int tkun hemm titkellem. miegħi,